十四科頭 解縛不二
作者：寶誌
朝代：唐

paragraphs: 律師持律自縛，自縛亦能縛他。
外作威儀恬靜，心內恰似洪波。
不駕生死船筏，如何度得愛河？
不解真宗正理，邪見言辭繁多。
有二比丘犯律，便却往問優波。
優波依律說罪，轉增比丘網羅。
方丈室中居士，維摩便即來呵。
優波默然無對，淨名說法無過。
而彼戒性如空，不在內外娑婆。
勸除生滅不肯，忽悟還同釋迦。